Roude Pëtz

De Roude Pëtz war e Pëtz an der Stad Lëtzebuerg. E gouf ëm 1740 ugeluecht, fir d'Festung Lëtzebuerg mat Drénkwaasser ze versuergen. Dofir gouf e 64 m déiwe Schacht an de Sandstee gesprengt. Ronderëm de Pëtz war e klengen Tiermchen aus rouden Zillen, wouduerch de Pëtz säi Spëtznumm krut. E war op der Plaz, wou d'Lantergässel an d'Groussgaass zesummekommen. Nom Londoner Vertrag 1867 gouf en ofgerapptHenri Beck: "La Grand-Rue depuis le temps des Romains artère de passage et lieu de rencontres." In: ons stad 86/2007, S.8..

D'Waasser gouf mat 2 Fässer, déi jee 108 Liter konnte faassen, un engem Hanfseel eropgezunn. Dëst geschouch mat Hëllef vun engem Trietrad, dat vun Zaldoten, déi eng Strof ofzedrummen haten, un d'Dréine bruecht gouf a sou d'Seel ronderëm eng Wann op-, respektiv ofgewéckelt huet. All 10 Minutten ass sou eng Charge Waasser eropgezu ginnAnne Schmit: 'Warum... es den Roude Pëtz gibt.telecran.lu. .

Haut ass vum Roude Pëtz just den Numm Rescht bliwwen. Op der Plaz gouf 1982 e Sprangbuer opgeriicht, op deem eng Grupp Figuren - 4 Museker, 5 Schof an 2 Kanner - en Hämmelsmarsch duerstellen. D'Skulpture si vum Wil Lofy, dee sech selwer an enger vun de Figuren (dem Akkordeonist) veréiwegt huet.

Biller

 Um Spaweck 

 Marc Thoma, Et wor emol ... zu Lëtzebuerg - "De Roude Pëtz", Reportage op rtl.lu den 13. Januar 2020
Isabelle Yegles, Les fontaines en ville haute et la représentation de l'animal an: Ons Stad, 97/2011, S. 54
Rolph Ketter: De neie Roude Pëtz. an: Ons Stad 10/1982, S. 8-9. (Iwwer d'Entstoe vum Sprangbuer)

Kategorie:Festung Lëtzebuerg
Kategorie:Plazen an der Stad Lëtzebuerg
Kategorie:Stad Lëtzebuerg
Kategorie:Uewerstad